Legal Document

Category: 988

Text:
117.ΠΡΟΕΔΡΙΚΟ ΔΙΑΤΑΓΜΑ υπ' αριθ. 191 της 8/15 Μαΐου 1991 (ΦΕΚ Α' 74)  Αναδιάρθρωση Υπηρεσιών Υπουργείου Δημόσιας Τάξης και άλλες διατάξεις.  Εχοντας υπόψη: 1.Τις διατάξεις: α.Του άρθρ. 11 παρ. 1 εδάφ. α', β', και θ' του Νόμ. 1481/1984 «Οργανισμός Υπουργείου Δημόσιας Τάξης» (Α' 152), όπως αντικαστάθηκε με το άρθρ. 1 παρ. 1 του Νόμ. 1590/1986 (Α' 49). β.Του Π.Δ. 137/1986 «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» (Α' 51). 2.Την υπ' αριθ. 133 από 8.3.1991 γνωμοδότηση του Συμβουλίου της Επικρατείας, ύστερα από πρόταση του Υπουργού  Δημόσιας Τάξης, αποφασίζουμε: Άρθρ.1.-1.(Προστίθεται εδάφ. β' στην παρ. 3 του άρθρ. 8 του Π.Δ. 95/1987, ΦΕΚ Α' 56, ανωτ. αριθ. 88). 2.(Προστίθεται περίπτ. (6), στο εδάφ. α' της παρ. 8 του άρθρ. 8 του Π.Δ. 95/1987, ΦΕΚ Α' 56, ανωτ. αριθ. 88). 3.(Αντικαθίσταται το εδάφ. γ' της παρ. 8 του άρθρ. 8 του Π.Δ. 95/1987 (ΦΕΚ Α' 56) ανωτ. αριθ. 88). 4.(Προστίθεται εδάφ. 3 στην παρ. 8 του άρθρ. 8 του Π.Δ. 95/1987, ΦΕΚ Α' 56, ανωτ. αριθ. 88). 5.(Προστίθεται εδάφ. γ' στην παρ. 1 του άρθρου 11 το Π.Δ. 95/1987, ΦΕΚ Α' 56, ανωτ. αριθ. 88). 6.(Προστίθεται παρ. 4 στο άρθρ. 11 του Π.Δ. 95/1987 (ΦΕΚ Α' 56) ανωτ. αριθ. 88). Άρθρ.2.-1.Η Υποδιεύθυνση Αντιμετώπισης Ειδικών Εγκλημάτων Βίας, διαρθρώνεται εσωτερικά από: α.Το Τμήμα Συντονισμού. β.Το Τμήμα Εξακριβώσεων. γ.Το Τμήμα Ερευνών. δ.Το Κέντρο Επιχειρήσεων, που λειτουργεί σε επίπεδο Τμήματος. «ε.Το Τμήμα Πληροφοριών». Το μέσα σε « »εδάφ. ε' προστέθηκε από την παρ. 1 του άρθρ. 1 του Π.Δ. 124/1-8 Απρ. 1992 (ΦΕΚ Α' 56). 2.Το Τμήμα Συντονισμού μεριμνά για την :α. Συνεργασία και το συντονισμό των λοιπών Τμημάτων της Υποδιεύθυνσης σε θέματα της αποστολής της, σύμφωνα με τις εντολές του προϊσταμένου της και με την επιφύλαξη των διατάξεων της παρ. 5 του παρόντος. β.Ενέργεια μελετών και αναλύσεων σε σοβαρά θέματα αρμοδιότητας της Υποδιεύθυνσης. γ.Παροχή επιστημονικής και τεχνικής υποστήριξης στα Τμήματα της Υποδιεύθυνσης, καθώς και τη μηχανοργάνωση του αρχείου. «3.Το Τμήμα Εξακριβώσεων παρακολουθεί τη δραστηριότητα ατόμων και κυρίως οργανωμένων ομάδων, ημεδαπών και αλλοδαπών, με σκοπό την πρόληψη και καταστολή ενεργειών που στρέφονται, με τη χρήση βίας και τρομοκρατικών μέσων γενικά, κατά της ασφάλειας του κράτους και του δημοκρατικού πολιτεύματος, ως και κατά προσώπων και πραγμάτων». Η μέσα σε « » παρ. 3 αντικαταστάθηκε ως άνω από την παρ. 2 άρθρ. 1 Π.Δ. 124/1-8 Απρ. 1992 (ΦΕΚ Α' 56). 4.Το Τμήμα Ερευνών ενεργεί για την πρόληψη και καταστολή των ενεργειών της προηγουμένης παραγράφου. 5.Το Κέντρο Επιχειρήσεων: α.Λειτουργεί σε 24ωρη βάση και δέχεται πληροφορίες που σχετίζονται με την αποστολή της Υποδιεύθυνσης Αντιμετώπισης Ειδικών Εγκλημάτων Βίας, τις οποίες αμελλητί διαβιβάζει αρμοδίως ή αξιοποιεί καταλλήλως κατά περίπτωση. β.Εξασφαλίζει τη διαρκή επικοινωνία της Υποδιεύθυνσης με το προσωπικό της και ενημερώνει αυτό σχετικά με τη διάταξη της υπηρεσίας. γ.Τηρεί μνημόνια των σχεδίων ενεργειών της Υποδιεύθυνσης και προβαίνει στις απαραίτητες ενέργειες, όταν συντρέχει περίπτωση και μέχρι να επιληφθούν οι αρμόδιοι αξιωματικοί αυτής. δ.Σε περίπτωση εκδήλωσης τρομοκρατικής ενέργειας ή όταν διαταχθεί από τον διευθυντή της Υποδιεύθυνσης Αντιμετώπισης Ειδικών Εγκλημάτων Βίας ή το διευθυντή της Διεύθυνσης Ασφάλειας Αττικής ή το γενικό αστυνομικό διευθυντή της Γενικής Αστυνομικής Διεύθυνσης Αττικής (Γ.Α.Δ.Α.) και βάσει των οικείων σχεδίων ενεργειών: (1) Μεριμνά για την άμεση κινητοποίηση των Τμημάτων της Υποδιεύθυνσης, του προσωπικού και των μέσων αυτών, με σκοπό την έγκαιρη και αποτελεσματική επέμβασή τους σε συμβάντα της αρμοδιότητάς της. (2) Καθοδηγεί, κατευθύνει και συντονίζει τη δράση των Τμημάτων και του προσωπικού της Υποδιεύθυνσης και την κίνηση των οχημάτων αυτής, εξασφαλίζει την ομαλή επικοινωνία αυτών με το Κέντρο Επιχειρήσεων και διαβιβάζει τις αναγκαίες διαταγές και οδηγίες. (3) Ενημερώνει αμέσως το διευθυντή της Υποδιεύθυνσης Αντιμετώπισης Ειδικών Εγκλημάτων Βίας, το διευθυντή της Διεύθυνσης Ασφάλειας Αττικής, το γενικό αστυνομικό διευθυντή της Γ.Α.Δ.Α. και τις αρμόδιες Υπηρεσίες του Υπουργείου Δημόσιας Τάξης, ζητεί τη συνδρομή της Ε.Κ.Α.Μ. και αναφέρει κάθε εκδήλωση τρομοκρατικής ενέργειας ή την εξέλιξη των επιχειρήσεων. (Αντί για τη σελ. 16, 6065) Σελ. 16, 6065 (α) Τεύχος 1171–Σελ.53 Υπουργείο Δημόσιας Τάξης (Οργανικές Διατάξεις) 4.Α.α.117   258 (4) Εξασφαλίζει τη συνεργασία και αποτελεί το σύνδεσμο επικοινωνίας της Υποδιεύθυνσης με τις λοιπές εμπλεκόμενες αστυνομικές Υπηρεσίες και τα αντίστοιχα Κέντρα Επιχειρήσεων, με σκοπό τον συντονισμό των ενεργειών, την παροχή συνδρομής και την επιτυχή διεξαγωγή των επιχειρήσεων. (5) Εκτελεί κάθε άλλη αποστολή που του ανατίθεται από το διευθυντή της Υποδιεύθυνσης Αντιμετώπισης Ειδικών Εγκλημάτων Βίας, το Διευθυντή της Διεύθυνσης Ασφάλειας Αττικής και το γενικό αστυνομικό διευθυντή της Γ.Α.Δ.Α., στα πλαίσια των αρμοδιοτήτων της Υποδιεύθυνσης αυτής. «6.Το Τμήμα Πληροφοριών είναι αρμόδιο για την αναζήτηση, συλλογή και επεξεργασία πληροφοριών, στα πλαίσια της αποστολής της Υποδιεύθυνσης Αντιμετώπισης Ειδικών Εγκλημάτων Βίας (Υ.Α.Ε.Ε.Β.), και την έγκαιρη γνωστοποίησή τους στα λοιπά τμήματα αυτής, κατά λόγο αρμοδιότητας, για περαιτέρω εκμετάλλευση και αξιοποίηση. Επίσης εκτελεί κάθε άλλο έργο που ανατίθεται στα πλαίσια της ειδικής αποστολής του». «7.Η δραστηριότητα των ανωτέρω Τμημάτων ασκείται εντός των ορίων των διατάξεων του Συντάγματος και των συναδόντων προς αυτό νόμων περί προστασίας των ατομικών δικαιωμάτων». Οι μέσα σε « » παρ. 6 και 7 προστέθηκαν από την παρ. 3 άρθρ. 1 Π.Δ. 124/1-8 Απρ. 1992 (ΦΕΚ Α΄ 56).  Σελ. 16, 6066 (α) Τεύχος 1171-Σελ. 54. 4.Α.α.117 Υπουργείο Δημόσιας Τάξης (Οργανικές Διατάξεις)   259 Άρθρ.3.-1.«Η Υποδιεύθυνση Αντιμετώπισης Ειδικών Εγκλημάτων Βίας, για θέματα της αρμοδιότητάς της, μπορεί να δραστηριοποιείται και εκτός των ορίων της εδαφικής αρμοδιότητας της Γ.Α.Δ.Α., ύστερα από έγκριση του Αρχηγού της Ελληνικής Αστυνομίας και με την επιφύλαξη των διατάξεων των παρ. 1 και 2 του άρθρ. 9 του Νόμ. 1916/1990 (Α' 187)». Η παρ. 1 αντικαταστάθηκε ως άνω από την παρ. 1 του άρθρου μόνου του Π.Δ. 439/16-24 Οκτ. 1991 (ΦΕΚ Α' 159). 2.Η Διεύθυνση Κρατικής Ασφάλειας του Υπουργείου Δημόσιας Τάξης, η Γενική Αστυνομική Διεύθυνση Θεσσαλονίκης, οι Αστυνομικές Διευθύνσεις νομών και οι υφιστάμενες αυτών και της Γ.Α.Δ.Α. Υπηρεσίες, συνεργάζονται στενά με την Υποδιεύθυνση Αντιμετώπισης Ειδικών Εγκλημάτων Βίας και παρέχουν σ' αυτή, αμέσως και κατ' απόλυτη προτεραιότητα, κάθε στοιχείο ή πληροφορία, που σχετίζεται με την αποστολή της, καθώς και κάθε συνδρομή που ζητείται απευθείας απ' αυτή. 3.Το προσωπικό της Υποδιεύθυνσης Αντιμετώπισης Ειδικών Εγκλημάτων Βίας, κατά την άσκηση των καθηκόντων του, έχει δικαίωμα πρόσβασης στα αρχεία των Υπηρεσιών της Ελληνικής Αστυνομίας, ύστερα από ενημέρωση των προϊσταμένων των Υπηρεσιών αυτών. Επίσης μπορεί να ζητεί πληροφοριακά στοιχεία, που σχετίζονται με την αποστολή της εν λόγω Υποδιεύθυνσης και με σκοπό την υποβοήθηση του έργου της, από άλλες κρατικές αρχές, οργανισμούς και επιχειρήσεις κοινής ωφέλειας, ν.π.δ.δ. και οργανισμούς τοπικής αυτοδιοίκησης, που οφείλουν να παρέχουν τα στοιχεία αυτά (Άρθρ. 18 παρ. 6 του Νόμ. 1481/1984). 4.(Καταργήθηκε η παρ. 4 και οι παρ. 5 και 6 αναριθμήθηκαν σε 4 και 5 αντίστοιχα, από την παρ. 2 του άρθρου μόνου του Π.Δ. 439/16-24 Οκτ. 1991 (ΦΕΚ Α' 159). 4(5). Ο διευθυντής της Υποδιεύθυνσης Αντιμετώπισης Ειδικών Εγκλημάτων Βίας είναι αξιωματικός της Ελληνικής Αστυνομίας και φέρει τον βαθμό του Ταξίαρχου ή του Αστυνομικού  Διευθυντή. 5(6). Τα υλικά και μέσα, που χρησιμοποιούνται από την Υποδιεύθυνση Ειδικών Εγκλημάτων Βίας, διαχειρίζεται Μερικός Διαχειριστής της Υπηρεσίας αυτής, σύμφωνα με τις ισχύουσες διατάξεις. Άρθρ.4.-1.Το γραφείο Κρατικής Ασφάλειας, που προβλέπεται από την παρ. 3 του άρθρου 38 του Π.Δ. 161/1988, όπως αυτή αντικαταστάθηκε με το άρθρ. 4 του Π.Δ. 454/1988, έχει τις αρμοδιότητες που προβλέπονται από την παρ. 8 του άρθρ. 8 του Π.Δ. 95/1987, όπως αυτή αντικαταστάθηκε με το άρθρ. 2 του Π.Δ. 454/1988, συμπληρώθηκε και τροποποιήθηκε με τις παρ. 2, 3 και 4 του άρθρου 1 του παρόντος δ/τος, καθώς και τις αρμοδιότητες που προβλέπονται στις παρ. 1, εδάφ. α', β' και γ', 2, 3 και 4 του άρθρ. 2 του παρόντος δ/τος. 2. Η Ε.Κ.Α.Μ. της Διεύθυνσης Αστυνομικών Επιχειρήσεων Θεσσαλονίκης έχει την αποστολή που προβλέπεται από την παρ. 4 εδάφ. α' του άρθρ. 11 του Π.Δ. 95/1987, όπως αυτή προστέθηκε με την παρ. 6 του άρθρ. 1 του παρόντος δ/τος. Άρθρ.5.-Από την έναρξη εφαρμογής του παρόντος δ/τος το προσωπικό που υπηρετεί στη Διεύθυνση Αντιμετώπισης Ειδικών Εγκλημάτων Βίας, λογίζεται ότι τοποθετείται και υπηρετεί στην Υποδιεύθυνση Αντιμετώπισης Ειδικών Εγκλημάτων Βίας. Άρθρ.6.-Θέματα και λεπτομέρειες δευτερεύουσας σημασίας, που προκύπτουν από την εφαρμογή του παρόντος δ/τος, ρυθμίζονται με διαταγή του Αρχηγού της Ελληνικής Αστυνομίας. Άρθρ.7.-Από την έναρξη ισχύος του παρόντος δ/τος: 1.Καταργούνται οι διατάξεις του Π.Δ. 121/1989. 2.Όπου στις διατάξεις νόμων, δ/των και αποφάσεων αναφέρεται ο όρος «Διεύθυνση Αντιμετώπισης Ειδικών Εγκλημάτων Βίας», νοείται η Υποδιεύθυνση Αντιμετώπισης Ειδικών Εγκλημάτων Βίας της Διεύθυνσης Ασφάλειας Αττικής.  (Μετά τη σελ,. 16, 6066(α) Σελ. 16, 60661 Τεύχος 1171-Σελ. 55 Υπουργείο Δημόσιας Τάξης (Οργανικές Διατάξεις) 4.Α.α.117   260 4.Α.α.117 Υπουργείο Δημόσιας Τάξης (Οργανικές Διατάξεις)   261